Ψάχνουμε για σφυροκέφαλους, αλλά μόλις είχαμε μια έκπληξη.
-Το βλέπεις, Χιου; -Ναι.
Εμφανίστηκε ένας καρχαρίας τίγρης.
Ο πρώτος κανόνας είναι πάντα να κοιτάς πίσω σου.
Τίγρης!
Αυτό πραγματικά ξεσήκωσε τους καρχαρίες.
Τώρα έχουν ξεχυθεί εδώ τριγύρω.
Η αδρεναλίνη μου ανεβαίνει.
Έτοιμοι;
Είμαι ο Μπέρτι. Το να τραβάω ζώα είναι η δουλειά μου.
Δεν βλέπεις συχνά τέτοιο κυνήγι.
Και την παίρνω πολύ σοβαρά.
Τραβάω πιγκουίνους.
Και μόλις το έχασα!
Παραλίγο.
Θέλω να πω ιστορίες της άγριας ζωής σε έναν κόσμο που αλλάζει ταχύτατα.
Αυτό ακούστηκε σαν μεγάλο σπάσιμο!
Αυτές είναι οι περιπέτειές μου.
Ταξιδεύω απ' το σπίτι μου στην Αγγλία σε έναν παράδεισο γεμάτο καρχαρίες,
στα ανοιχτά της Κόστα Ρίκα.
Η επόμενή μας στάση είναι περίπου 350 μίλια προς τα δυτικά.
Μια μικροσκοπική κουκίδα στη μέση του Ειρηνικού, η Νήσος Κόκος.
Είμαι ενθουσιασμένος γιατί είναι ένα μέρος
που ήθελα να επισκεφθώ εδώ και πολύ καιρό.
Έχει τους πιο πολλούς καρχαρίες.
Μετά από 36 ώρες στη θάλασσα, τα καταφέραμε!
Η Κόκος προσελκύει σαν μαγνήτης 14 διαφορετικά είδη καρχαρία.
Τη μεγαλύτερη παράσταση όμως τη δίνουν οι σφυροκέφαλοι.
Εδώ μαζεύονται τεράστια κοπάδια.
Καθώς ο πληθυσμός από καρχαρίες και σαλάχια μειώνεται κατακόρυφα,
το 70 τοις εκατό έχει εξαφανιστεί σε μόλις 50 χρόνια,
η νήσος Κόκος είναι απ' τα τελευταία μέρη που θα συναντήσεις τέτοια πληθώρα.
Οι καρχαρίες παλεύουν ενάντια στον χρόνο, όπως κι εγώ.
Επειδή η νήσος Κόκος είναι θαλάσσιο πάρκο, έχω μόνο 12 μέρες
για να βρω ένα μεγάλο κοπάδι σφυροκέφαλων σε ορισμένα απ' τα πιο επικίνδυνα νερά
για καταδύσεις στον κόσμο.
Θα είναι δύσκολο, αλλά μου αρέσει η πρόκληση.
Έτοιμοι όλοι; Ωραία, πάμε.
Κάθε φορά που πάω σε καινούργιο μέρος,
μ' αρέσει να πετάω το drone για να πάρω μια ιδέα.
Είναι φοβερό.
Η Κόκος είναι η κορυφή ενός τεράστιου υποθαλάσσιου ηφαιστείου
που εξερράγη δύο εκατομμύρια χρόνια πριν.
Αυτές οι βουνοπλαγιές εκτείνονται στα σκοτεινά νερά,
πάνω από τρία χλμ. βαθιά…
Όταν τα θηριώδη ρεύματα σκάνε πάνω στα βράχια,
φέρνουν στην επιφάνεια τροφή και προσελκύουν πλήθη καρχαριών…
Αλλά τότε μετατρέπεται σε εφιάλτης για τους δύτες.
Πριν βουτήξω, χρειάζομαι ένα σχέδιο.
Αυτό είναι το σπίτι μας για τις επόμενες εβδομάδες,
το Sharkwater.
Πρόκειται για ένα 40 μέτρων εξειδικευμένο σκάφος έρευνας καρχαριών
που έχει όλο το φαγητό, τον εξοπλισμό και τα ιατρικά εφόδια
για να κρατήσουμε το συνεργείο, τους δύτες και τους επιστήμονες ζωντανούς.
Βρισκόμαστε πολύ μακριά, άρα είναι η μόνη σανίδα σωτηρίας μας.
Έχω φέρει μαζί μια τρομερή ομάδα για να με βοηθήσει με την αποστολή.
Θα τραβήξουμε καρχαρίες.
Ο Χιου τραβάει υποθαλάσσιες ταινίες σχεδόν 30 χρόνια τώρα.
Δουλειά του είναι να κρατάει τους δύτες ζωντανούς.
Χαμένοι δύτες. Ξέρετε, συχνά παρασύρονται.
Έχει θηριώδη ρεύματα.
Ο Κριστιάνο είναι ένας θρυλικός δύτης ασφαλείας για πάνω από 20 χρόνια.
Μη βουτάς ποτέ μόνος.
Μόλις είμαστε έτοιμοι να βγούμε, βγαίνουμε όλοι μαζί.
Είμαστε μόνοι εδώ.
Αν υπάρξει ατύχημα, θα έχουμε μεγάλο πρόβλημα.
Ο Χιου μάς λέει άσχημα νέα.
Πρέπει να είμαστε λογικοί.
Γι' αυτό παίρνουμε ενήλικες μαζί, επειδή μας προσέχουν.
Πρέπει να σιγουρευτούμε ότι ο εξοπλισμός μας λειτουργεί άψογα.
Δεν υπάρχει περιθώριο λάθους σε τόσο κακόφημα νερά.
Ξεκινάμε με μια απλή κατάδυση. Είναι εύκολο να στηθεί.
Έχω μια ειδική μάσκα,
άρα δυστυχώς δεν γλιτώνετε. Θα με ακούτε και θα με βλέπετε συνέχεια.
Έτοιμος.
Το Sharkwater έχει δέσει εδώ, σ' αυτόν τον προφυλαγμένο κόλπο.
ΕΘΝΙΚΟ ΠΑΡΚΟ ΝΗΣΟΣ ΚΟΚΟΣ
Θα ταξιδέψουμε στην κορυφή ενός βυθισμένου βουνού,
περίπου ενάμισι χλμ. απ' την ηπειρωτική χώρα. Εδώ ακριβώς.
Θα το λέω Θαλάσσιο Όρος. Εδώ λέγεται ότι μαζεύονται οι σφυροκέφαλοι.
Για να δούμε, αν θα βρούμε κανέναν καρχαρία.
Βλέπετε πώς τραβάει αυτό το ρεύμα. Σχεδόν δεν κλοτσάω.
Κινούμαστε γρήγορα.
Αυτό το ρεύμα πραγματικά με έπιασε.
Πάω μόνο προς μια κατεύθυνση. Δεν κολυμπάω αντίθετά του.
Μυτερά βράχια, αχινοί με αγκάθια. Είναι ένα υποθαλάσσιο ναρκοπέδιο!
Και χτυπιέμαι από παντού.
Αν χτυπήσω σ' αυτόν τον ύφαλο, θα μου σκίσει τη στολή.
Και δεν θα 'θελα να αγγίξω τη θαλάσσια ζωή.
Είναι αδύνατον να ελέγξω το πού πάω…
και το τι κάνει η κάμερά μου. Αν χτυπηθεί, θα έχω μεγάλο πρόβλημα.
Θα μπορούσα να παρασυρθώ. Επόμενη στάση: Φιλιππίνες.
Αν βγω 15 μέτρα απ' τη βάρκα, η ομάδα ασφαλείας δεν θα με βρει ποτέ.
Θα χαθώ.
Αυτό ήταν μεγάλο μάθημα.
Νομίζω θέλουμε διαφορετική προσέγγιση.
Στην πρώτη μας βουτιά, αυτά τα ρεύματα ήταν ανυπόφορα
έτσι φεύγουμε απ' το Θαλάσσιο Όρος και γυρίζουμε
στην άλλη πλευρά του νησιού.
Αυτοί οι καταρράκτες είναι υπέροχοι.
Καταλαβαίνετε γιατί οι πειρατές ήρθαν ως τη Νήσο Κόκο
για να γεμίσουν φρέσκο νερό και να κρύψουν τον θησαυρό τους.
Σ' αυτήν την πλευρά υπάρχει μια διαφορά.
Είναι ένας γκρεμός βυθισμένος περίπου τρία χιλιόμετρα κάτω.
Εδώ προστατευόμαστε καλύτερα απ' τα ρεύματα.
Εδώ είναι πολύ πιο ήρεμα προς το παρόν.
Αλλά συμβαίνει κάτι πολύ περίεργο.
Μοιάζει με μια περίεργη ομίχλη ζέστης, σαν σε έρημο.
Είναι δύσκολο να πιστέψω ότι είμαι στον ίδιο ωκεανό.
Νόμιζα ότι δεν μπορώ να εστιάσω με την κάμερα σήμερα,
αλλά μόλις κατάλαβα ότι δεν φταίω εγώ, αλλά το θερμοκλινές που βρίσκομαι.
Αυτό συμβαίνει γιατί τα ρεύματα του ωκεανού πάλλονται στα βαθιά νερά.
Έτσι, τα ρεύματα σπρώχνουν τα κρύα νερά προς τα πάνω
και χτυπούν τα πιο ζεστά, με αποτέλεσμα να έχουμε αυτό το περίεργο φαινόμενο.
Είναι ό,τι πιο ακραίο έχω δει.
Ίσως σπρώξει και τους καρχαρίες προς τα πάνω.
Δείτε, ο πρώτος μας σφυροκέφαλος. Θεέ μου!
Είναι τρελό πραγματικά.
Έχω κόλλημα με τους σφυροκέφαλους απ' όταν ήμουν μικρό παιδί.
Είναι τόσο περίεργοι.
Μοιάζουν με πραγματικούς εξωγήινους.
Είναι ωραίο τελικά να τραβάω τους καρχαρίες
μέσα από το θερμοκλινές και την ομίχλη.
Δεν μπορώ να πάρω κανένα καλό πλάνο. Είναι όλα πολύ θολά.
Φαίνεται σαν να υποχώρησε το θερμοκλινές.
Αλλά σαν να εξαφανίστηκαν και οι καρχαρίες.
Είναι σαν φαντάσματα.
Τουλάχιστον μας έδωσαν μια μικρή, δελεαστική γεύση
του τι μπορεί να δούμε.
Είναι τόσο ωραίο να είσαι κοντά τους.
Δεν είναι τόσο τρομακτικό τελικά. Σου προκαλεί δέος.
Θα πρέπει να συνεχίσουμε το ψάξιμο.
Δύο μέρη. Λίγα αποτελέσματα.
Έχουμε ακόμη χρόνο, αλλά ως τώρα, δεν δουλεύει και πολύ το πράγμα.
Έτσι, αλλάζουμε πάλι μέρος και συνεχίζουμε την αναζήτηση.
Ακόμη και αυτό το drone δεν βοηθά.
Είναι τόσο βαθιά που δεν φαίνονται απ' την επιφάνεια.
Και δεν βοηθά πολύ να σε τρώει η μύτη σου.
Αν χρησιμοποιείς και τα δυο χέρια…
Ευχαριστώ.
Θέλεις λίγη βοήθεια.
Είχα μια μύγα στη μύτη.
Για μισό λεπτό, ίσως έχουμε κάτι.
Απλώς θέλουμε καλύτερη θέση.
Μια μεγάπτερη φάλαινα.
Είναι μια μαμά με το μικρό της.
Είναι τόσο γλυκούλι! Είναι μικροσκοπικό.
Έχει δελφίνια μπροστά της.
Μια θηλυκή μεγάπτερη φάλαινα με το μικρό της και δελφίνια στη μύτη της.
Είναι απίστευτο.
Αφαιρείσαι τόσο εύκολα εδώ πέρα.
Είμαστε στην πέμπτη μέρα και έχουν περάσει σχεδόν οι μισές.
Εδώ δεν έχουμε δει σχεδόν σφυροκέφαλο, πόσο μάλλον πολλούς μαζί.
Υπάρχει ακόμη ένα κόλπο για να βρεις καρχαρίες στο Κόκος.
Σε κάθε μου βουτιά, είχα τον νου μου μήπως δω ένα συγκεκριμένο ψαράκι
που καμιά φορά αποτελεί δείγμα του ότι οι καρχαρίες είναι κάπου κοντά.
Καθαρίζει τους καρχαρίες σκοτώνοντας τα παράσιτά τους
για να μείνουν υγιείς.
Αν βρούμε αυτά τα ψάρια, θα βρούμε και τους καρχαρίες.
Για να δούμε σ' αυτό το βουναλάκι.
Να τα!
Βλέπω αυτούς τους όμορφους, κίτρινους δακτυλόπτερους.
Έχουν στήσει καθαριστήριο κάτω απ' τον ύφαλο.
Δεν είναι πάρα πολύ μεγάλο,
αλλά έρχονται όλα τα είδη ψαριών
για να τα καθαρίσουν.
Δείτε, ένας ασημένιος σολομός.
Λατρεύω το πόσο λεπτεπίλεπτα είναι!
Γεια σου, θα με καθαρίσεις;
Δείτε αυτά.
Είναι καρχαρίες των Γκαλαπάγκος.
Και είναι χοντρούληδες.
Υπάρχουν τέσσερεις ή πέντε… έξι, εφτά.
Γεια σου, φίλε!
Τους ενδιαφέρω πιο πολύ εγώ παρά να καθαριστούν σήμερα.
Είναι θαρραλέοι και περίεργοι, μας τσεκάρουν.
Απλώς κάνουν τη δουλειά τους.
Απίθανα ζώα.
Δείτε, σφυροκέφαλος!
Τον αναγνωρίζεις τόσο εύκολα.
Είναι απίστευτο τελικά να τους βλέπεις σε καθαρά νερά.
Λέγονται κτενοζύγαινες. Είναι είδος σφυροκέφαλου, αλλά με πιο επίπεδο κεφάλι.
Έχει αυτό το στρογγυλό, κτενοειδές σχήμα.
Αυτό το απίθανο σχήμα σφυριού βοηθά στην όξυνση των αισθήσεών τους.
Χωρίζει τα μάτια τους λίγο περισσότερο,
έτσι έχουν πλήρη ορατότητα 360 μοιρών.
Αυτοί είναι ένα από τα δέκα είδη σφυροκέφαλων που υπάρχουν στον κόσμο.
Ας καθίσουμε εδώ να δούμε αν θα πλησιάσουν.
Πάντα απομακρύνονται την τελευταία στιγμή.
Οι σφυροκέφαλοι έχουν μια επιπλέον αίσθηση, μια υπερδύναμη,
γιατί νιώθουν τον ηλεκτρισμό.
Όλοι οι καρχαρίες το κάνουν, αλλά οι σφυροκέφαλοι είναι πιο ευαίσθητοι…
γιατί όπως και με τις άλλες αισθήσεις,
αυτό το πλατύ κεφάλι απλώνει τους αισθητήρες του ηλεκτρισμού.
Κάθε φορά που κινούμε έναν μυ, τεντώνουμε ένα χέρι ή χτυπάει η καρδιά μας
εκπέμπουμε ηλεκτρικό πεδίο που μπορούν να το εντοπίσουν.
Υπάρχει ένας σφυροκέφαλος στην άμμο εκεί κάτω.
Κι αυτό τους βοηθάει να εντοπίζουν θηράματα στο σκοτάδι.
Αλλά εμάς θα μας δυσκολέψει γιατί το να πλησιάσουμε
θα είναι μια αληθινή πρόκληση.
Φαίνεται ότι οι σφυροκέφαλοι
μετακινήθηκαν απ' το καθαριστήριο
μέσα στο νερό.
Το ρεύμα φαίνεται εφικτό…
Εκεί είναι.
Είναι τόσο φοβερό!
Είναι τρελό.
Αυτά λέγονται κοκκάλια.
Έχουν αυτά τα τεράστια μάτια
γιατί ψάχνουν την τροφή τους κατά τη διάρκεια της νύχτας.
Κυνηγούν μόνα τους το βράδυ μικρά ψαράκια.
Τη μέρα έρχονται σε κοπάδια
για να προστατευτούν απ' όποιον τα κυνηγάει.
Το θέμα είναι ότι έτσι δεν προστατεύονται απ' τους ανθρώπους,
που είναι ο πιο επικίνδυνος κυνηγός τους.
Είναι τόσα πολλά!
Το να βλέπεις τόσα πολλά μαζί είναι σαν να μπαίνεις σε χρονομηχανή
και να βλέπεις πώς ήταν ο ωκεανός παλιά.
Έρχονται!
Αυτό αποδεικνύει ότι οι προστατευόμενες περιοχές λειτουργούν.
Σφυροκέφαλος!
Κάθε φορά που έρχεται ένας καρχαρίας, οι σολομοί χρησιμοποιούν το δέρμα του
που είναι τραχύ για να ξύνονται.
Δεν καταλαβαίνω γιατί οι καρχαρίες δεν γυρίζουν
να φάνε τα ψάρια. Απλώς φεύγουν τρέχοντας!
Αυτοί οι σολομοί μάς χάλασαν τα σχέδια αυτή τη φορά,
αλλά αυτό το καθαριστήριο είναι σίγουρα
καλό μέρος για να περιμένουμε. Ξέρω ότι οι σφυροκέφαλοι
στο τέλος θα έρθουν εδώ.
Παρόλο που είναι τόσο ευαίσθητοι,
νομίζω ότι πρέπει να κάνουμε υπομονή.
Τις επόμενες τρεις μέρες βουτάμε ξανά,
αλλά είναι σαν φαντάσματα.
Και τη στιγμή που έρχονται
και πιστεύεις ότι τους έχεις,
τότε γυρνάνε και φεύγουν και λες "Μα έλα τώρα!"
Μάλλον δεν θα τα καταφέρουμε.
Και μετά, την ένατη μέρα,
συμβαίνει κάτι που σταματά την αποστολή μας αμέσως.
Ο παραγωγός μας, ο Τζέιμς, εντοπίζει έναν καρχαρία με τρομακτική φήμη.
Ανήκει στο ίδιο είδος που σκότωσε κάποιον εδώ ακριβώς, πριν λίγα χρόνια.
Ώρα να βγούμε, να ανασυνταχθούμε και να βγάλουμε νέο σχέδιο ασφαλείας.
Βγαίναμε από μια βουτιά και ξαφνικά
εμφανίστηκαν δύο μεγάλοι καρχαρίες τίγρεις. Το περίεργο ήταν
ότι βρισκόταν σ' εκείνο το νησί
στην επιφάνεια και ακριβώς κολλημένοι στην πλαγιά.
Ετοιμάζω, λοιπόν, το drone και θα το πετάξω εκεί πέρα,
μήπως και καταλάβω τι συμβαίνει.
Οι καρχαρίες τίγρεις είναι οι πιο φονικοί καρχαρίες στο Κόκος.
Και στον κόσμο, μόνο ο λευκός καρχαρίας είναι πιο επικίνδυνος για τον άνθρωπο.
Θέλω να δω τι κάνουν για να συνεχίσουμε
να βουτάμε με ασφάλεια σ' αυτήν την περιοχή.
Να τος ο καρχαρίας τίγρης.
Απλώς κινείται σ' αυτό το κανάλι
μεταξύ της νησίδας Μανουελίτα και της κύριας νήσου Κόκος.
Το ραχιαίο του πτερύγιο σκίζει την επιφάνεια. Είναι φοβερό.
Αν είναι έτσι στην επιφάνεια, μπορούμε να πάμε κάτω τους με ασφάλεια
και να δούμε τι σκαρώνουν.
Μοιάζει πολύ απειλητικό και δυσοίωνο τώρα.
Μάλλον έχω αγχωθεί λίγο που θα βουτήξω με έναν καρχαρία τίγρη.
Έτσι ακούγεται ένα μικρό θαλασσοπούλι όταν το ταΐζουν. Ακούγεται χαρούμενο.
Όλη αυτή η πλαγιά είναι γεμάτη μικρές, άσπρες χνουδωτές μπάλες.
Μικρά θαλασσοπούλια.
Οι γονείς τους, που κυνηγούσαν όλη μέρα στη θάλασσα,
τώρα γυρίζουν για να τα ταΐσουν.
Οι καρχαρίες τίγρεις έχουν τη φήμη ότι τρώνε θαλασσοπούλια όταν μπορούν.
Παραφυλάνε μέχρι και κάτω από φωλιές.
Μήπως αυτό συμβαίνει εδώ;
ΠΕΡΑΣΜΑ ΤΙΓΡΕΩΝ
Σχεδιάζω να βουτήξω κοντά στη βάση αυτής της πλαγιάς.
Έχω βάλει μια λέμβο εδώ για να μας μαζέψει
σε περίπτωση που μας παρασύρουν τα ρεύματα και μια λέμβο έκτακτης ανάγκης εδώ
αν τυχόν μπλέξουμε με τους τίγρεις.
Πρέπει να βουτήξουμε γρήγορα και να φύγουμε απ' την επιφάνεια
όπου μπορεί να μας περάσουν για φαγητό.
Εντάξει. Πάμε.
Από επιφάνεια για Μπέρτι. Έλεγχος επικοινωνίας.
Ναι, Ζούμπιν. Σ' ακούω, εσύ μ' ακούς;
Ευχαριστώ, Μπέρτι. Σ' ακούω μια χαρά.
Ελήφθη. Τα λέμε σε λίγο.
Ο πρώτος κανόνας όταν ψάχνεις καρχαρίες τίγρεις
είναι να κοιτάς πάντα πίσω σου.
Τρελαίνονται να τρυπώνουν πίσω από πράγματα.
Γι' αυτό γυρίζω γύρω γύρω και ελέγχω πάνω απ' τον ώμο μου.
Ας μείνουμε εδώ.
Είναι λίγο τρομακτικά. Ένας μεγάλος ακριβώς εδώ πέρα.
Τίγρης!
Οι μεγάλοι μπορεί να φτάνουν και τα 5,5 μέτρα.
Πολύ τρομακτικό. Είναι μεγάλοι, δυνατοί κυνηγοί.
Μπορούν να φτάσουν και τα 900 κιλά.
Είναι τόσο μεγάλοι!
Δείτε αυτές τις ρίγες. Λόγω αυτών λέγονται έτσι.
Δεν υπάρχουν πολλά που δεν τρώνε αυτοί οι καρχαρίες τίγρεις.
Ψάρια, χελώνες, κουφάρια φαλαινών.
Έχουν βρεθεί μέχρι και πινακίδες αμαξιών στις κοιλιές αυτών των καρχαριών.
Τίγρης!
Αυτοί οι καρχαρίες μάλλον θα περιμένουν ακριβώς στη βάση της πλαγιάς
για κανένα πουλί, μικρό ή μεγάλο, να πέσει στη θάλασσα και να το αρπάξουν.
Τα πουλιά δεν φτάνουν να κάνουν δυο φορές το ίδιο λάθος.
Αυτοί οι τίγρεις είναι τόσο έξυπνοι.
Αυτός είναι ο τρίτος που έχουμε δει και όλοι κάνουν το ίδιο πράγμα.
Είναι δυο τίγρεις εδώ.
Βλέπω πώς φέρονται αυτοί οι τίγρεις.
Όποτε είμαστε σ' αυτό το κανάλι ξέρουμε ότι πρέπει να μείνουμε βαθιά,
να μείνουμε μακριά απ' την επιφάνεια για να μη μας περάσουν για πουλιά.
Όπως ακριβώς είδαμε με το drone, οι καρχαρίες τίγρεις παραφυλάνε
ακριβώς στην επιφάνεια, εκεί που σκάει το κύμα.
Και δεν θα 'θελα να είμαι ένα απ' αυτά τα πουλιά εκεί πάνω.
Μάθαμε να σκεφτόμαστε σαν τους τίγρεις για να γλιτώσουμε τον κίνδυνο.
Αν σκεφτόμασταν και σαν σφυροκέφαλοι, θα βρίσκαμε ένα τεράστιο κοπάδι.
Θα συναντήσω κάποιον που έμαθε να σκέφτεται σαν σφυροκέφαλος
για να τους σώσει.
Το Κόκος είναι μια προστατευόμενη περιοχή, αλλά όταν φεύγουν απ' τη ζώνη ασφαλείας
αφανίζονται από αλιευτικά σκάφη.
Για 15 χρόνια, ο επιστήμονας Ράνταλ Αράουζ τους βάζει καρτελάκια
για να τους παρακολουθεί στον Ειρηνικό.
Κι όπου πάνε, θέλει να τους προστατεύσει.
Ράνταλ, ποιο είναι το σχέδιο;
Το σχέδιο είναι να βάλουμε αυτό το καρτελάκι σε έναν καρχαρία.
Αυτό θα πάει στον καρχαρία,
και μετά αυτό αποσπάται.
Άρα ελπίζω να δούμε τον καρχαρία να κολυμπάει
με το καρτελάκι να κρέμεται.
Έχεις καμιά συγκεκριμένη μέθοδο για να τους πλησιάσουμε;
Πρέπει να ψάξεις για το καθαριστήριο.
Να θυμάσαι ότι είναι πολύ νευρικοί.
Κάθε απότομη κίνηση θα τους τρομάξει.
Περίμενε μέχρι να μπουν μέσα. Μόλις μπουν
στο καθαριστήριο και είναι έτοιμοι, τότε τους ρίχνουμε.
Ο Ράνταλ και η ομάδα του έχουν ρίξει σε σχεδόν 200 σφυροκέφαλους.
Τους παρακολουθεί χρησιμοποιώντας ένα δίκτυο από δέκτες, όπως αυτός,
που υπάρχουν σε όλο τον Ανατολικό Τροπικό Ειρηνικό.
Τον τραβάω καθώς προσπαθεί να προσθέσει άλλο ένα στην καταγραφή του.
Και δεν έχει χρόνο για χάσιμο.
Αυτός ο καρχαρίας έχει ένα αγκίστρι!
Αυτό σημαίνει ότι περιφέρονται έξω απ' την προστατευόμενη περιοχή
και τότε είναι που συναντιούνται με αλιευτικά εργαλεία.
Στη νήσο Κόκος, τα τελευταία 20 χρόνια έχει εξαφανιστεί σχεδόν ο μισός πληθυσμός.
Παγκοσμίως, οι κτενοζύγαινες απειλούνται με εξαφάνιση.
Τις ψαρεύουν μέχρι να μην υπάρχουν πια.
Σκοτώνουμε πάνω από 100 εκ. καρχαρίες κάθε χρόνο για να τους κόψουμε τα πτερύγια
και να τα κάνουμε σούπα.
Αν συνεχίσουμε έτσι, οι καρχαρίες θα είναι υπό εξαφάνιση.
Και αυτά τα υποθαλάσσια οικοσυστήματα θέλουν τους καρχαρίες για να ευδοκιμήσουν.
Οι καρχαρίες, οι κύριοι κυνηγοί, κρατούν όλο αυτό το πράγμα σε ισορροπία.
Βλέποντας τον Ράνταλ σε δράση, συνειδητοποιώ ότι η αποστολή του
μπορεί να είναι η τελευταία ευκαιρία τους.
Απόλυτη μαγεία.
Κάθε καρτελάκι είναι ένα ακόμη βήμα για να σωθούν αυτά τα απίστευτα ζώα.
Είναι αναγκαίο τα αλιευτικά σκάφη να αποκλειστούν απ' τις περιοχές τους.
Ενθουσιάστηκα τόσο πολύ, θα μου τελειώσει το οξυγόνο σε λίγο.
Ας ανέβω στην επιφάνεια.
Ο Ράνταλ ξέρει πόσο κοστίζει να πλησιάσεις τους σφυροκέφαλους.
Βλέπω ότι ελέγχει την ανάσα του για να ελαχιστοποιήσει
τις φυσαλίδες και τον θόρυβο.
Οι κινήσεις του είναι αργές και σταθερές.
Έχει γίνει σχεδόν αόρατος για να μην τρομάξει
αυτούς τους υπερευαίσθητους καρχαρίες.
Το πρόβλημα με αυτό το σύστημα κατάδυσης
είναι ότι μπορεί να είμαστε όσο ακίνητοι και κρυμμένοι θέλουμε πίσω απ' τα βράχια,
αλλά ακόμη βγάζουμε πάρα πολλές φυσαλίδες.
Νομίζω ότι θέλουμε ένα διαφορετικό σχέδιο.
Ως τώρα, χρησιμοποιούμε την κατάδυση που είναι εύκολη, γρήγορη
και αρκετά ασφαλής. Είναι ο κλασικός εξοπλισμός για να βγαίνουμε.
Έχουμε φέρει όμως και τους επανεισπνευστήρες.
Θέλουν παραπάνω χρόνο για να στηθούν, κι αν κάνεις λάθος,
μπορεί να είναι επικίνδυνοι.
Το θετικό είναι ότι δεν παράγουν φυσαλίδες.
Φαίνεται ότι θα πρέπει να τα αλλάξουμε
αν θέλουμε να πλησιάσουμε τους καρχαρίες.
Βλέπετε πόσο ήσυχοι είναι όλοι σήμερα.
Επειδή με τον απλό καταδυτικό εξοπλισμό, αν κάνεις κάποιο λάθος,
δεν θα πάει τόσο άσχημα, ενώ με τους επανεισπνευστήρες,
είναι πολύ σοβαροί. Έχουμε, λοιπόν, πολλές λίστες ελέγχου
για να το κάνουμε σίγουρα σωστά.
Αλλά πρέπει να το πάρουμε λίγο πιο σοβαρά.
Όπως είπα, όλοι το παίρνουν πολύ σοβαρά σήμερα.
Νομίζω ότι το καλύτερο είναι να γυρίσουμε στο καθαριστήριο.
-Ανάλυση οξυγόνου. -Ναι.
Πρώτα κάνουμε κάποιους τελευταίους ελέγχους.
Υπολογιστής, ηλεκτρονικά. Χρόνος που απομένει…
Τέσσερις ώρες.
Αυτά τα βράχια εκεί κάτω μοιάζουν με πολύ καλές κρυψώνες.
Θα πάω κάπου ανάμεσά τους,
θα αράξω, και θα δούμε αν θα μας πλησιάσουν οι σφυροκέφαλοι.
Με τον κανονικό καταδυτικό εξοπλισμό δεν παίρνεις τον χρόνο σου εδώ.
Παίρνεις ένα στιγμιότυπο μόνο.
Αυτά είναι λίγο πολύπλοκα στο στήσιμο,
αλλά είναι τόσο καλά για να τραβήξεις.
Μπορώ να κάτσω ώρες εδώ… χωρίς να γίνω αντιληπτός!
Όπου και να κοιτάξω, κάτι γίνεται.
Υπάρχει μια μικρή καλόγρια που έχει αστεία μικρά χείλη.
Φαίνεται σαν να φοράει κραγιόν και απλώς τσιμπάει τα φύκια.
Νομίζω ότι έχουμε δουλειά.
Πρέπει να είμαστε πάρα πολύ αθόρυβοι. Έρχεται.
Ήταν απίστευτο! Αυτοί οι επανεισπνευστήρες αλλάζουν εντελώς τα δεδομένα.
Τώρα μένω ακίνητος, χωρίς καθόλου φυσαλίδες…
Τα δύο στοιχεία που με πρόδωσαν πριν.
Είμαστε σχεδόν αόρατοι.
Για πρώτη φορά είμαι αρκετά κοντά ώστε να δω πώς κινούνται, πώς φέρονται.
Έκοψε ταχύτητα και γύρισε στο πλάι δείχνοντάς μας την κοιλιά του.
Σχεδόν σαν σκυλάκι που θέλει να το ξύσεις λίγο.
Μετά, βγαίνουν όλοι οι δακτυλόπτεροι βιαστικά απ' τον ύφαλο,
και αρχίζουν να τον τσιμπάνε.
Αυτό το θηλυκό είχε μια μεγάλη ουλή κάτω απ' το θωρακικό πτερύγιο.
Απ' το ζευγάρωμα.
Όταν ζευγαρώνουν, το αρσενικό
θα δαγκώσει το θωρακικό πτερύγιο.
Αυτό είναι ένα καλό σημάδι.
Θεωρείται ότι οι σφυροκέφαλοι έρχονται σε κοπάδια
για να βρουν ταίρι.
Αυτές οι ουλές εκεί δείχνουν ότι έχουν συγκεντρωθεί πολλοί εδώ.
Απλώς μάλλον δεν τους έχω δει ακόμη.
Είναι κάπου εκεί έξω στο σκοτάδι.
Έχουμε μόνο άλλη μια μέρα βουτιάς για να τα καταφέρουμε.
Πρέπει να τους δούμε.
Είναι η τελευταία μας μέρα στο Κόκος.
Τελευταία μας ευκαιρία να δούμε, αν τα τεράστια κοπάδια υπάρχουν ακόμη.
Αλλά ως συνήθως, το Κόκος δεν θα μας διευκολύνει.
Κοιτάξτε εκεί!
Υπάρχει ένα τεράστιο κοπάδι από παλαμίδες που τρέχει από πάνω μου.
Είναι σαν να ξεχύνεται ένα μεγάλο σμήνος πουλιών.
Αυτό πραγματικά ξεσήκωσε τους καρχαρίες.
Πριν απλώς κινούνταν τριγύρω μου, αλλά τώρα έχουν ξεχυθεί παντού.
Η αδρεναλίνη μου ανεβαίνει!
Μήπως υπεκφεύγουν τους σφυροκέφαλους;
Έλα τώρα, υπομονή.
Άφησε τα πράγματα να ηρεμήσουν.
Θεέ μου!
Είναι τρομερό!
Είναι αμέτρητοι, και απλώς κάνουν κύκλους.
Αυτά τα τεράστια κοπάδια υπάρχουν ακόμη.
Αυτό κάνει τη Νήσο Κόκο τόσο ξεχωριστή.
Δεν έχουν μείνει πολλά μέρη στον πλανήτη
που να μπορείς να δεις τόσους καρχαρίες μαζί.
Αλλά θέλω να μπω ανάμεσα στο κοπάδι να δω τι συμβαίνει.
Αρχίζει να σχηματίζεται το ρεύμα.
Ωραία, πάμε. Στο άπειρο κι ακόμα παραπέρα!
Με αφήνουν να μπω ανάμεσά τους.
Είναι μια μεγάλη περιστρεφόμενη πίστα.
Στο εξωτερικό βλέπετε τα αρσενικά. Τα μικρότερα προσπαθούν να ορμήσουν
για να προσελκύσουν τα θηλυκά και να ζευγαρώσουν.
Αυτό εδώ είναι η αρχή της επόμενης γενιάς.
Έχω φανταστεί αυτή τη σκηνή στο μυαλό μου εδώ και χρόνια,
αλλά δεν πίστευα ότι θα το δω στην πραγματική ζωή.
Είναι η εκπλήρωση ενός ονείρου ζωής.
Αν δεν σταματήσουμε την αλιεία και δεν τα προστατεύσουμε,
μόλις βγουν απ' τα ασφαλή ύδατα του Κόκος, αυτά τα φαντάσματα του ωκεανού
θα εξαφανιστούν…
για πάντα.
ΕΝΗΜΕΡΩΣΗ
Ξέρουμε πού πάνε οι καρχαρίες κοντά στο Κόκος, και ότι είναι στόχος
των αλιευτικών στόλων όταν αφήνουν τις προστατευόμενες περιοχές.
ΓΚΑΛΑΠΑΓΚΟΣ - ΚΟΚΟΣ - ΜΑΛΠΕΛΟ
Τα καλά νέα είναι ότι αυτές οι περιοχές θα μεγαλώσουν,
αλλά ίσως είναι αργά για τον καρχαρία που άρχισε να παρακολουθεί ο Ράνταλ.
Απ' τον Οκτώβριο του 2020, ο καρχαρίας κινούνταν γύρω απ' το Κόκος,
αλλά τον Δεκέμβρη το σήμα χάθηκε.
Υποτιτλισμός: Ελισσάβετ Σίκαλου